b'\n_START_ARTICLE_\nBengt Holmstr\xc3\xb6m\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je 1949. godine u Helsinkiju, u obitelji \xc5\xa1vedskih korijena. Iako se izja\xc5\xa1njava Fincem, istaknuti je pripadnik \xc5\xa1vedske nacionalne manjine u Finskoj, te osim finskog i engleskog, govori i \xc5\xa1vedski jezik. Nakon srednjo\xc5\xa1kolskog obrazovanja, upisuje studij matematike, prirodnih znanosti i ekonomije na Sveu\xc4\x8dili\xc5\xa1tu u Helsinkiju, gdje \xc4\x8detiri godine kasnije stje\xc4\x8de diplomu i naslov sveu\xc4\x8dili\xc5\xa1nog prvostupnika. Doktorskom disertaciju o ra\xc4\x8dunskim operacijama u matematici, 1975. stje\xc4\x8de naslov doktora znanosti na Sveu\xc4\x8dili\xc5\xa1tu Stanford._NEWLINE_Na MIT-u predaje od 1994. Prije toga, tri godine (1979. - 1982.) radio je kao profesor ekonomije na Sveu\xc4\x8dili\xc5\xa1tu Northwestern u Illinoisu. Nakon toga, do 1994. i zaposlenja na MIT-u, radio je kao profesor menad\xc5\xbementa na Sveu\xc4\x8dili\xc5\xa1tu Yale. 2010. izabran je za najboljeg diplomata godine prema istra\xc5\xbeivanju Helsin\xc5\xa1kog sveu\xc4\x8dili\xc5\xa1ta, a jedno vrijeme bio je i predstojnik katedre za ekonomiju._NEWLINE_\xc4\x8clan je Ameri\xc4\x8dke akademije umjetnosti i znanosti i \xc5\xa0vedske kraljevske akademije znanosti. Dr\xc5\xbei po\xc4\x8dasni doktorat na \xc5\xa0tokholmskoj ekonomskoj \xc5\xa1koli i Vaasanskom sveu\xc4\x8dili\xc5\xa1tu i Hankenovoj ekonomskoj \xc5\xa1koli u Vaasi i Helsinkiju. Bio je \xc4\x8dlan izvr\xc5\xa1nog odbora Nokije u razdoblju izme\xc4\x91u 1999. i 2012. godine.'